b'\n_START_ARTICLE_\nPierre Littbarski\n_START_PARAGRAPH_\nPierre Littbarski (f\xc3\xb8dt 16. april 1960) er en tidligere tysk fodboldspiller, der i perioden 1981-1990 opn\xc3\xa5ede 73 landskampe med 18 m\xc3\xa5l til f\xc3\xb8lge. P\xc3\xa5 klubplan har han i 14 \xc3\xa5r \xe2\x80\x93 i flere omgange \xe2\x80\x93 v\xc3\xa6ret knyttet til den tyske klub FC K\xc3\xb6ln, men har ogs\xc3\xa5 spillet for franske Racing Club de Paris. Han sluttede sin aktive karriere i 1997 efter at have spillet nogen \xc3\xa5r for flere forskellige japanske mandskaber. _NEWLINE_I de senere \xc3\xa5r har han v\xc3\xa6ret ansat som tr\xc3\xa6ner i b\xc3\xa5de en australsk og en japansk klub samt assisterende tr\xc3\xa6ner for Bayer 04 Leverkusen og tr\xc3\xa6ner for MSV Duisburg. Han blev i 2011 udn\xc3\xa6vnt som tr\xc3\xa6ner for VfL Wolfsburg.'